Fa-lun Kung

Fa-lun Kung alebo Fa-lun Ta-fa (, , angl. prepis Falun Gong, Falun Dafa) je duchovná prax pochádzajúca z  Číny, ktorá spája meditačné a čchi-kungové cvičenia s morálnym učením založeným na princípoch pravdivosti, súcitu a znášanlivosti. Prax zdôrazňuje morálku a kultivovanie cnosti a zaraďuje sa do čchi-kungovej praxe budhovskej školy, hoci jej učenia obsahujú aj prvky taoistickej tradície. Morálnym zlepšením a praktizovaním cvičení sa praktizujúci Fa-lun Kung snažia odstrániť pripútanosti a nakoniec dosiahnuť duchovnú múdrosť.

 História 
Fa-lun Kung je pradávnou praxou, ktorá sa v minulosti vyučovala len v užšom kruhu z majstra na žiaka. Verejne bol prvýkrát vyučovaný v severovýchodnej Číne v roku 1992 pánom Li Chung-Č´. Objavil sa koncom čínskeho „čchi-kungové boomu“ - obdobia, kedy prekvitali podobné meditačné praxe, pomalé a dychové cvičenia. Odlišuje sa od iných čchikungových praxí tým, že neprijíma žiadne poplatky a nemá formálne členstvo, nepraktizujú sa denné rituály ani uctievanie, zdôrazňuje viac morálku. Západní vedci opísali Fa-lun Kung ako čchikungovú školu, „duchovné hnutie“, tradičný „kultivačný systém“ starobylej Číny alebo ako formu čínskeho náboženstva.

 Prenasledovanie v Číne 
Hoci sa spočiatku praxi dostala výrazná podpora čínskej vlády, v polovici 90. tych rokov Čínska komunistická strana a organizácie verejnej bezpečnosti vnímali Fa-lun Kung ako čoraz väčšiu potencionálnu hrozbu kvôli jeho popularite, nezávislosti od štátu a duchovných učení. V roku 1999 odhadovala čínska vláda počet praktizujúcich Fa-lun Kung nad 70 miliónov. Seth Faison, "In Beijing: A Roar of Silent Protestors", New York Times, 27 April 1999. Quote: "Buddhist Law, led by a qigong master named Li Hongzhi, claims to have more than 100 million followers. Even if that is an exaggeration, the government's estimate of 70 million practitioners represents a large group in a nation of 1.2 billion."  Situácia vyvrcholila v apríli 1999, keď sa vyše 10 tisíc praktizujúcich Fa-lun Kung zhromaždilo pri Zhongnanhai v Pekingu, aby žiadalo legálne uznanie a slobodu od štátu.

20. júla 1999 spustilo vedenie Čínskej komunistickej strany celonárodný tvrdý zákrok a širokú propagandistickú kampaň zameranú na vyhladenie praxe. Zablokovala prístup k internetovým stránkam, ktoré spomínali Fa-lun Kung a v októbri 1999 vyhlásila Fa-lun Kung za „heretickú organizáciu“, ktorá  ohrozuje stabilitu spoločnosti. Praktizujúci Fa-lun Kung v Číne sú odvtedy údajne podrobovaní širokému porušovaniu ľudských práv: odhaduje sa, že stovky tisíc sú uväznení bez súduFreedom House, The Politburo's Predicament: Confronting the Limitations of Communist Party Repression, January 2015  a zadržaní praktizujúci sú podrobovaní nútenej práci, psychickému týraniu, mučeniu a iným donucovacím prostriedkom myšlienkovej reformy čínskymi predstaviteľmi.Congressional-Executive commission on China, Annual Report 2008  K roku 2017 odhadujú ľudskoprávne organizácie, že najmenej 4130 praktizujúcich Fa-lun Kung umrelo vo väzení v dôsledku mučenia.Andrew Jacobs. 'China Still Presses Crusade Against Falun Gong', New York Times, 27 April 2009.   Niektorí vyšetrovalia odhadujú oveľa vyššie číslo a uvádzajú, že desiatky tisíc ľudí mohlo byť zabitých pre zásobovanie čínskeho transplantačného priemyslu s orgánmi.	Ethan Gutmann (10 March 2011) "How many harvested?" revisited eastofethan.com  Odkedy prenasledovanie začalo, praktizujúci Fa-lun Kung požadujú väčšie ľudské práva v Číne.

Zakladateľ Fa-lun Kung Li Chung-Č´žije od roku 1996 v USA. Fa-lun Kung má široké zastúpenie po celom svete. Napriek prenasledovaniu  pokračujú vnútri Číny v praktizovaní Fa-lun Kung podľa odhadov desiatky miliónov ľudí.U.S. Department of State (26 October 2009) 2009 International Religious Freedom Report: China (includes Tibet, Hong Kong, Macau)  Stovky tisíc praktizujú Fa-lun Kung mimo Číny vo vyše 100 krajinách sveta.David Ownby, Falun Gong and the Future of China, p 126. 

 Referencie 

 Iné projekty 


Kategória:Náboženstvo v Číne
Kategória:Nové náboženské hnutia
Kategória:Meditácia